stanford-oval/wikipedia huggingface dataset:
Marie Müller

Marie Müller, Leopold Carl Müllerin maalaus vuodelta 1866.
Marie Müller  (10. heinäkuuta 1847, Wien - 21. maaliskuuta 1935, Wien) oli itävaltalainen taidemaalari.Hän maalasi sekä muotokuvia, että miniatyyrejä.
Marie Müllerin perhe oli taiteellinen. Sekä hänen sisarensa, Bertha, että veljensä Leopold olivat taiteilijoita.
Vanhempien kuoltua jäi Müllerien sisarusparvi taloudelliseen ahdinkoon. He pääsivät taideteolliseen oppilaitokseen vuonna 1872. Taideakatemian ovet avautuivat Marie Müllerille vuonna 1880. Seuraavina vuosina Marie ja hänen sisarensa Bertha työskentelivät veljensä ateljeessa muotokuvamaalareina.
Veli Leopold Carl tunnettiin orientalistina ja itämaisten aiheiden maalarina. Marie teki yhdessä veljensä kanssa maalausmatkan Egyptiin vuosina 1883- 1884. Hänen siellä maalaamansa työnsä pääsivät englantilaisen taidevälittäjän Henry Wallisin luetteloihin. Myös keisarillinen hovi osti hänen täitään.
Vuonna 1890 sisarukset asuivat Wienissä. Marie oli aktiviinen myös järjestötoiminnassa ja oli perustamassa järjestöä "Acht Künstlerinnen"- "Kahdeksan taiteilijatarta". Hän oli tuohon aikaan erittäin suosittu muotokuvamaalari ja häneltä tilasivat töitään aateliset, tieteilijät ja julkkikset.
Ensimmäisen maailmansodan jälkeen Itävalta oli suurissa talousvaikeuksissa. Maata vaivasi inflaatio ja sisarukset menettivät säästönsä. Marie Müller myi veljensä työt välittäjille. Hän myi myös oman kirjeenvaihtonsa saadakseen rahaa.
Teoksia

Orientale mit weißem Kaftan und gelbem Turban
Muotokuvatutkielma
Landsknecht
Matt Fiddes

Matt Fiddesin promokuva.
Matt Fiddes (s. 18. toukokuuta 1979) on englantilainen kamppailulajien taitaja ja Matt Fiddes Martial Arts kamppailulajikoulun perustaja.
Hän pääsi Yhdistyneen kuningaskunnan Martial Arts Hall of Fameen 18. toukokuuta 2014.
Varhaiselämä

Fiddes kasvoi Barnstaplessa, Englannissa, jossa hän aloitti kamppailulajien harjoittelemisen 7-vuotiaana jouduttuaan koulukiusatuksi. Fiddesin isoisä Sean Norris edusti Irlantia painonnostossa kesäolympialaisissa 1960. Hän oli myös kahdeksankertainen Irlannin painnoston mestari ja oli mukana harjoittamassa lihaskuntoa pojanpojalleen. 12-vuotiaana Fiddes saavutti mustan vyön taekwondossa ja sittemmin 16-vuotiaana hän jätti koulut kesken keskittyäkseen täysipäiväisesti kamppailulajien opettamiseen. Hän saavutti vielä 2. danin mustan vyön taekwondossa, jonka jälkeen Fiddes perusti oman seuran.
MF Martial Arts

Fiddes perusti 17-vuotiaana oman kamppailulajiseuran vuokrattuaan Barnstaplessa kirkon tilat harjoittelua varten ja kuuden kuukauden jälkeen hänellä oli 600 jäsentä. Sittemmin hän laajensi toimintaansa ja Fiddesillä on kouluja 600 eri kaupungissa ympäri maailmaa, kuten Etelä-Afrikassa ja Australiassa. Fiddes oli samalla myös 1998 Michael Jacksonin henkivartija ja saavutti myöhemmin 7. danin mustan vyön taekwondossa. Hänellä on myös musta vyö potkunyrkkeilyssä ja kungfussa.
Yksityislämä

Hän on naimisissa eteläafrikkalaisen Monique Foxxin kanssa.
Aiheesta muualla

Kotisivut (englanniksi)
Maryna Lazebna

| Maryna Lazebna |
| --- | --- |

Ukrainan sosiaaliministeri
 4. maaliskuuta 2020 – 18. heinäkuuta 2022  
Edeltäjä:  Julija Sokolovska
Seuraaja:  Oksana Žolnovytš
Henkilötiedot
Syntynyt: 10. kesäkuuta 1975 (ikä 49) Piskivka, Borodjankan piiri (nyk. Butšan piiri), Kiovan alue, Ukrainan SNT
Kansalaisuus:  Ukraina
Maryna Volodymyrivna Lazebna (ukr. Марина Володимирівна Лазебна; s. 10. kesäkuuta 1975) on ukrainalainen virkamies, joka toimi Ukrainan sosiaaliministerinä vuosina 2020–2022.
Lazebna valmistui vuonna 1998 Kiovan kansallisesta yliopistosta. Vuosina 2000–2011 hän työskenteli Ukrainan sosiaaliminsteriössä. Vuonna 2013 hänet nimitettiin Ukrainan valtion työllistymispalvelun johtajaksi, jossa virassa hän toimi vuoteen 2014 asti. Tämän jälkeen hän työskenteli yrittäjänä. Elokuusta lokakuuhun 2019 hän toimi Ukrainan valtion sosiaalipalvelun johtajana. Maaliskuussa 2020 hänet nimitettiin sosiaaliministeriksi, jossa virassa hän toimi heinäkuuhun 2022 asti.
Marie N

| Marie N |
| --- | --- |

Henkilötiedot
Koko nimi:  Marija Naumova
Syntynyt: 23. kesäkuuta 1973 (ikä 51) Riika, Latvia
Ammatti:  laulaja
Muusikko
Taiteilijanimi:  Marie N 
Aktiivisena:  1995–
Tyylilajit:  pop
Aiheesta muualla
www.marijanaumova.lv
  [ Muokkaa Wikidatassa ] [ ohje ]  
Marie N (s. 23. kesäkuuta 1973 Riika, Latvia) eli Marija Naumova on yksi Latvian suosituimmista laulajista. Jo vuodesta 1995 hän on menestyksekkäästi osallistunut useisiin musiikkifestivaaleihin ja nuorille suunnattuihin kilpailuihin. Suurin voitto tuli vuonna 2002, kun hän voitti Eurovision laulukilpailun kappaleellaan I Wanna. Voittoisassa esityksessä Marie N oli pukeutunut aluksi miespuoliseksi keikariksi, joka yritti piirittää taustatanssijan esittämää kaunotarta. Esityksen lopussa kaksi miestanssijaa riisuivat vähitellen Marien päältä tämän valkean puvun paljastaen sen alta naisellisen punaisen mekon. I Wanna voitti kilpailun 176 pisteellä, mikä oli 12 pistettä enemmän kuin seuraavaksi sijoittuneella kappaleella.
Marie myös juonsi vuoden 2003 Euroviisut yhdessä Renārs Kaupersin kanssa.
Marie N on latvianvenäläinen ja puhuu sujuvasti sekä venäjää että latviaa.
Albumit

До светлых слёз (1998)
Ieskaties acīs (2000)
Ma voix, ma voie (2001)
On a Journey (2002)
Noslēpumi (2003)
Nesauciet sev līdzi (2004)
Another Dream (2005)
Metallofoni

Metallofoni
Metallofoni tarkoittaa mitä tahansa lyömäsoitinta, joka koostuu metallisista paloista, joista lähtee ääntä niitä lyötäessä. Erilaisia metallofoneja on käytetty musiikissa satoja vuosia. Länsimaisen klassisen musiikin lisäksi metallofoneja käytetään muun muassa indonesialaisessa gamelanissa.
Metallofoneja

celesta
fangxiang
gangsa
gendér
jegogan
jublag
kellopeli (kuvassa)
ranat ek lek
ranat thum lek
saron
slentem
ugal
vibrafoni
Mercedes-Benz B-sarja (W247)

| Mercedes-Benz W247 |
| --- | --- |

Valmistustiedot
Valmistusmaa:   Saksa  Unkari
Valmistaja:  Mercedes-Benz
Valmistusvuodet:  2018–
Korimalli:  5-ovinen tila-auto
Luokka:  M-segmentti
Edeltäjä:  Mercedes-Benz W246
Teknisesti samankaltaisia:  Mercedes-Benz C118 Mercedes-Benz H247 Mercedes-Benz W177 Mercedes-Benz X247
Tekniset tiedot
Pohjalevy:  Mercedes-Benz MFA2
Moottori:  R4
Iskutilavuus:  1,3–2,0 l
Polttoaine:  bensiini diesel
Vetotapa:  etuveto neliveto
Vaihteisto:  6-vaihteinen manuaali 7-vaihteinen kaksoiskytkin 8-vaihteinen kaksoiskytkin
Mercedes-Benz W247 on Mercedes-Benz B-sarjan kolmannen sukupolven malli, jota on valmistettu vuodesta 2018 lähtien. Se korvasi edeltäneen W246-mallin.
Vuoden 2019 Euro NCAP -kolaritestistä W247 sai tulokseksi täydet viisi tähteä.
Malli esiteltiin Pariisin autonäyttelyssä lokakuussa 2018. Se perustuu tekniikaltaan A-sarjaan (W177). Kuljettaja istuu kuitenkin B-sarjassa yhdeksän senttimetriä A-sarjaa korkeammalla.
Aiheesta muualla

Kuvia tai muita tiedostoja aiheesta Mercedes-Benz B-sarja (W247) Wikimedia Commonsissa
Maryna Aleksijiva

| Mitalit | Mitalit | Mitalit |  |
| --- | --- | --- | --- |
|  Aleksijiva vuonna 2021 |  Aleksijiva vuonna 2021 |  Aleksijiva vuonna 2021 |  |
Maa:   Ukraina
Naisten taitouinti
|  Olympialaiset  |  Olympialaiset  |  Olympialaiset  |  |
|  Pronssia | Tokio 2020 | joukkuekilpailu |  |
Maryna Antonivna Aleksijiva (ukr. Марина Антонівна Алексіїва, s. 29. toukokuuta 2001) on ukrainalainen taitouimari, olympiamitalisti ja maailmanmestari. Hän saavutti olympiapronssia Tokion olympialaisissa 2020 joukkuekilpailussa. Lisäksi Aleksijivalla on kolme maailmanmestaruutta ja yhteensä 11 MM-mitalia.
Maryna Antsybor

Maryna Antsybor 2022 olympialaisissa.
Maryna Mykolajivna Antsybor (ukr. Марина Миколаївна Анцибор; s. 10. lokakuuta 1987) on ukrainalainen maastohiihtäjä.
Maastohiihdon maailmancupissa Antsybor kilpaili ensimmäisen kerran Kuusamossa joulukuussa 2007. Maailmancupin pisteille hän pääsi ensimmäisen kerran joulukuussa 2007 oltuaan Rybinskin 15 kilometrin vapaan hiihtotavan yhteislähtökilpailussa 28:s. Parhaimmillaan hän on sijoittunut 19:nneksi Liberecin 7,6 kilometrin vapaan hiihtotavan kilpailussa helmikuussa 2008.
Sapporon MM-kilpailuissa 2007 Antsybor sijoittui 35:nneksi 10 kilometrin vapaan hiihtotavan kilpailussa. Liberecin MM-kilpailuissa 2009 hän oli parhaimmillaan 30:s 30 kilometrin vapaan hiihtotavan yhteislähtökilpailussa. Vancouverin olympialaisissa 2010 Antsybor oli 37:s 10 kilometrin vapaan hiihtotavan kilpailussa. Oslon MM-kilpailuissa 2011 hän sijoittui parhaimmillaan 40:nneksi 30 kilometrin vapaan kilpailussa. Val di Fiemmen MM-kilpailuissa 2013 hän oli parhaimmillaan 47:s 15 kilometrin yhdistelmäkilpailussa. Sotšin olympialaisissa 2014 hän sijoittui vapaan hiihtotavan sprintissä 34:nneksi, 30 kilometrin vapaan hiihtotavan yhteislähtökilpailussa 35:nneksi ja 15 kilometrin yhdistelmäkilpailussa 48:nneksi.
Matthias Bonn
Aiheesta muualla

Asemanhoitajasta patruunaksi Kolhoon – Matthias Bonn oli aikansa suurmies, KMV-lehti 25.4.2019
Kolhon teollisuuden kehittäjä Matthias Bonn saa oman näytelmän – Latoteatterissa ensi kesänä nähtävän teoksen käsikirjoittajat ovat paikallisia osaajia, KMV-lehti 3.3.2022
Mick LaSalle

Mick LaSalle (s. 7. toukokuuta 1959) on yhdysvaltalainen San Francisco Chroniclelle kirjoittava elokuvakriitikko ja kahden Hollywood-aiheisen kirjan kirjoittaja. Heinäkuussa 2009, La Salle oli kirjoittanut yli 1700 arvostelua ja on podcastannut niitä syyskuusta 2005 lähtien.
LaSalle on kirjoittanut kirjan Complicated Women: Sex and Power in Pre-Code Hollywood, joka käsittelee elokuva-alalla vuosina 1929-1934 työskennelleitä naisnäyttelijöitä. Thomas Dunne Books julkaisi sen vuonna 2000. Kirja on sittemmin toiminut perustana Jane Fondan ohjaamalle dokumentille, Complicated Women, jossa LaSalle toimii selostajana ja tuottajana. Myöhemmin LaSalle kirjoitti kirjalle jatkoa ja Dangerous Men: Pre-Code Hollywood and the Birth of the Modern Man julkaistiin vuonna 2002.
1990-luvun lopussa, LaSalle toimi elokuvakriitikkona myös KGO-TV:n lähetyksissä. Hän on San Franciscon elokuvakriitikkojen seuran jäsen ja oli panelistina vuosien 2006, 2007 ja 2008 Venetsian elokuvajuhlilla.
LaSalle on naimisissa näytelmäkirjailija Amy Freedin kanssa.
Maryna Er Gorbatš

| Maryna Er Gorbach> Марина Ер Горбач |
| --- | --- |

Henkilötiedot
Syntynyt: 17. heinäkuuta 1981 (ikä 43)
Kansalaisuus:  Ukraina
Ammatti:  elokuvaohjaaja, käsikirjoittaja ja leikaaja
Ohjaaja
Tunnetuimmat ohjaukset:  Klondike (2021)
Palkinnot
 Sundancen elokuvajuhlat Klondike, paras ohjaus, 2022  Berliinin elokuvajuhlat Klondike, yleisöpalkinto, 2022 
Aiheesta muualla
IMDb 
Maryna Er Gorbatš (ukr. Марина Ер Горбач, s. 17. heinäkuuta 1981) on ukrainalainen elokuvaohjaaja. Hän on ohjannut, käsikirjoittanut ja leikannut Donbasin miehityksestä kertovan sodanvastaisen elokuvan Klondike, joka valmistui 2021 ja sai ensi-iltansa tammikuussa 2022. Elokuvaa esitetään Suomessa 2. ja 3. huhtikuuta 2022 hyväntekeväisyysnäytöksinä.
Er Gorbatš kertoo, että hänelle oli selvää Krimin miehityksestä vuodesta 2014 alkaen, että uusi sota tulee. Elokuvasta tuli ajankohtainen, mutta hänen mukaansa se ei enää ehtinyt vaikuttaa asioihin, sillä sodan valmistelut olivat jo meneillään. Elokuva sai Sundancen elokuvajuhlissa Yhdysvalloissa parhaan ohjaajan palkinnon, ja helmikuussa se sai yleisöpalkinnon Berlinalessa.
Er Gorbatšin puoliso on turkkilainen, ja he asuvat Istanbulissa.
Matti Antero Korhonen

Matti Antero Korhonen (s. 25. kesäkuuta 1940 Sotkamo) on suomalainen pesäpalloilija.
Matti Korhonen pelasi 1950- ja 1960-luvulla mestaruussarjassa Sotkamon Jymyssä voittaen Suomen mestaruuden 1963, jolloin tuli myös voitto Pesäpallon Maakunta Cupissa. Korhonen valittiin 1963 myös Kainuun piirin parhaaksi urheilijaksi.
Itä–Länsi-ottelussa Korhonen pelasi vuonna 1963.
Saavutukset > Pelaajana

1 SM-kulta: 1963
Luettelo tenoreista

Tämä on kansallisuuksien mukaan osioihin jaettu luettelo oopperalaulajista, joiden ääniala on tenori.
Argentiinalaisia

José Cura
Raúl Giménez
Marcelo Álvarez
Chileläisiä

Ramón Vinay
Englantilaisia

Jonathan Antoine
Philip Langridge
Peter Pears
Paul Potts
Ian Bostridge
Stuart Burrowes
Espanjalaisia

Giacomo Aragall
José Carreras
Plácido Domingo
Alfredo Kraus
Irlantilaisia

John McCormack
Italialaisia

Carlo Bergonzi
Enrico Caruso
Franco Corelli
Andrea Cesare Coronella
Beniamino Gigli
Mario Lanza
Giacomo Lauri-Volpi
Giovanni Martinelli
Mario Del Monaco
Vincenzo Da Scola
Giuseppe Di Stefano
Luciano Pavarotti
Tito Schipa
Ferruccio Tagliavini
Francesco Tamagno
Giovanni Zenatello
Itävaltalaisia

Richard Tauber
Kanadalaisia

Ben Heppner
Léopold Simoneau
Jon Vickers
Meksikolaisia

Ramón Vargas
Rolando Villazón
Perulaisia

Juan Diego Flórez
Ranskalaisia

Roberto Alagna
Raoul Jobin
Georges Thill
Ruotsalaisia

Einar Beyron
Jussi Björling
Nicolai Gedda
Saksalaisia

Fritz Wunderlich
Siegfried Jerusalem
René Kollo
Max Lorenz
Rudolph Schock
Peter Schreier
Ludwig Suthaus
Gerhard Unger
Wolfgang Windgassen
Jonas Kaufmann
Thomas Piffka
Stefan Vinke
Slovenialaisia

Anton Dermota
Suomalaisia

Aki Alamikkotervo
Jyrki Anttila
Petri Bäckström
Niall Chorell
Ari Grönthal
Eero Erkkilä
Jeremias Erkkilä
Pentti Hietanen
Anssi Hirvonen
Reijo Ikonen
Joni Jarkko
Hannu Jurmu
Esko Jurvelin
Tuomas Katajala
Kalle Koiso-Kanttila
Pekka Kuivalainen
Kari Kuoppa
Timo Kuusisto
Topi Lehtipuu
Peter Lindroos
Jussi Myllys
Jyrki Niskanen
Mika Nisula
Pekka Nuotio
Markus Nykänen
Tom Nyman
Elias Palola
Mika Pohjonen
Heikki Rainio
Seppo Ruohonen
Mikko Salakari
Petrus Schroderus
Jorma Silvasti
Raimo Sirkiä
Juhana Suninen
Veikko Tyrväinen
Sveitsiläisiä

Eric Tappy
Tanskalaisia

Lauritz Melchior
Uusiseelantilaisia

Simon O'Neill
Venäläisiä

Vladimir Atlantov
Konstantin Pluzhnikov
Dmitry Golovnin
Evgeny Akimov
Yuri Marusin
Vladimir Galouzin
Maxim Aksenov
Yhdysvaltalaisia

James King
Richard Leech
James McCracken
Jan Peerce
Neil Shicoff
Jess Thomas
Richard Tucker
Mariano García Remón

| 0 | 1 | 2 |
| --- | --- | --- |

Henkilötiedot
Syntymäaika: 30. syyskuuta 1950 (ikä 74)
Syntymäpaikka: Madrid, Madrid, Espanja
Pelipaikka: maalivahti
Lempinimi: El Gato de Odessa
Seurat
| Vuodet | Seura | O (M) |
| 1971–1984 | Real Madrid | 177 (0) |
Maajoukkue
| 1973 | Espanja | 2 (0) |
Valmennusura
1992–1993 1993–1995 1996–1997 1997–1998 1999–2000 2000–2001 2002 2004 2007: Real Madrid B Sporting Gijón Albacete Las Palmas Salamanca Numancia Córdoba Real Madrid Cádiz
 Seurajoukkueuran tilastot kattavat vain kansalliset sarjat.
Mariano García Remón (s. 30. syyskuuta 1950 Madrid, Madridin maakunta, Espanja) on espanjalainen jalkapallovalmentaja ja entinen jalkapallomaalivahti.
Pelaajaura

García Remón syntyi Argüellesin kaupunginosassa Madridissa. Hän aloitti jalkapalloilun Rayo Vallecanon junioreissa, josta siirtyi Real Madridiin vuonna 1966. Kaudella 1970–1971 hän pelasi lainassa Talaverassa ja Oviedossa. Vuonna 1971 hän nousi Real Madridin edustusjoukkueeseen, jossa pelasi vuoteen 1984 kestäneen pelaajauransa ajan. Hän voitti Real Madridissa kuusi Espanjan pääsarjamestaruutta ja kolme Espanjan cupia. Kauden 1972–1973 Euroopan cupin puolivälierissä Kiovan Dynamoa vastaan tehdyt torjunnat toivat García Remónille lempinimen El Gato de Odessa (suom. Odessan kissa).
Espanjan maajoukkueessa García Remón pelasi kaksi ottelua.
Valmennusura

García Remón aloitti valmennusuransa Real Madridin juniorijoukkueissa, josta hän eteni seuran B-joukkueen valmentajaksi kaudella 1992–1993. Tämän jälkeen hän valmensi Albaceteä (1996–1997), Las Palmasia (1997–1998), Salamancaa (1999–2000) ja Córdobaa (2002) Segunda Divisiónissa sekä Sporting Gijónia (1993–1995) ja Numanciaa (2000–2001) Primera Divisiónissa. Molemmat pestit pääsarjajoukkueissa päättyivät kesken kauden joukkueiden jouduttua putoamisviivan alapuolelle.
Kaudella 2004–2005 García Remón aloitti José Antonio Camachon apuvalmentajana Real Madridissa. Camacho kuitenkin erosi tehtävästään jo kolmen sarjakierroksen jälkeen, kun Real Madridin kausi sekä kotimaan sarjassa että Mestarien liigassa alkoi heikosti. García Remón nousi Camachon tilalle päävalmentajaksi, mutta hänen kohtalonsa oli joutua erotetuksi ennen vuodenvaihdetta huolimatta joukkueen kohentuneesta ilmeestä. Hänet korvasi muun muassa Brasilian maajoukkuetta aikaisemmin valmentanut Vanderlei Luxemburgo.
Kauden 2007–2008 alla García Remón nimettiin Segunda Divisiónin Cádizin päävalmentajaksi, mutta hän sai väistyä tehtävästä jo seitsemän sarjaottelun jälkeen joukkueen huonojen peliesitysten vuoksi.
Matti Antila

Matti Antila vuonna 1979.
Matti Tapio Antila (8. kesäkuuta 1926 Riihimäki – 7. lokakuuta 2015 Mietoinen) oli suomalainen elintarviketutkija. Hän oli Helsingin yliopiston meijeriopin (maitoteknologian) professori vuosina 1964–1989 ja johti monia elintarviketieteen tutkimus- ja kehittämisprojekteja. Antilan veli oli professori Veijo Antila.
Antila valmistui ylioppilaaksi Hyvinkään yhteiskoulusta vuonna 1945. Hän opiskeli Helsingin yliopiston maatalous-metsätieteellisessä tiedekunnassa pääaineenaan meijerioppi. Antila valmistui maatalous- ja metsätieteiden kandidaatiksi vuonna 1949. Lisensiaatiksi hän valmistui vuonna 1955 ja väitteli samana vuonna tohtoriksi. Hänen väitöskirjansa käsitteli emmentaljuuston propionibakteereita. Antila tutki erityisesti maidon rasvan ominaisuuksia ja maidon mikrobiologiaa ja merkitystä ihmisen ravitsemuksessa. Hän julkaisi noin 400 tieteellistä ja muuta julkaisua elintarvike- ja ravitsemustieteen alalta ja toimi muun muassa Valtion ravitsemusneuvottelukunnan puheenjohtajana (1977–1983) ja Lääkintöhallituksen asiantuntijana (1977–1989).
Vuosina 1949–1950 Antila työskenteli Jokioisissa Valtion maitotalouskoelaitoksessa juustonvalmistuksen assistenttina ja maitotalousopiston opettajana, minkä jälkeen hän toimi vuodet 1951–1952 Osuusliike Elannon meijeriagronomina. Vuosina 1957–1962 Antila oli Raision Tehtaat Oy:n tuotteiden kehittämisosaston ja keskuslaboratorion esimies. Vuosina 1951–1958 hän toimi Helsingin yliopiston maitotalouslaitoksen assistenttina ja vuosina 1959–1964 maitotaloustieteiden dosenttina. Hän oli myös Turun yliopiston elintarvikekemian dosentti vuosina 1960–1967. Vuosina 1962–1964 Antila oli ensin meijeriopin virkaa toimittava ja vuosina 1964–1989 vakituinen professori.
Vuosina 1971–1973 ja 1977–1986 Antila oli Mietoisten kunnanvaltuuston puheenjohtaja.
Aiheesta muualla

Matti Antilan muistokirjoitus Helsingin Sanomissa.
Metal Hammer

| Metal Hammer |
| --- | --- |
Lehtityyppi:  aikakauslehti
Aihealue:  musiikki
Julkaisija:  TeamRock
ISSN:  ISSN 1422-9048
Perustettu:  1983
Päätoimittaja:  Alexander Milas
Kotimaa:   Iso-Britannia
Kieli:  englanti
Aiheesta muualla
www.metalhammer.co.uk
Metal Hammer on brittiläinen aikakauslehti, joka on perehtynyt metallimusiikkiin ja ilmestyy kerran kuukaudessa. Lehteä julkaistaan Saksassa, Itävallassa, Suomessa, Espanjassa, Kreikassa, Puolassa, Unkarissa, Sveitsissä, Serbiassa, Australiassa ja Montenegrossa eri yhtiön julkaisemana[lähde? ]. Se on toiseksi eniten myyty brittiläinen rockaiheinen lehti Kerrang!:n jälkeen.
Mary Hougberg

Mary Hougberg (1898 – 1964) oli suomalainen tanssija ja tanssinopettaja.
Mary Hougberg oli Maggie Gripenbergin oppilaana. Annettuaan ensimmäisen julkisen tanssinäytäntönsä 1920 yhdessä Annsi Berghin ja Taina Helveen kanssa hän opiskeli sitten Saksassa tanssia Hellerau–Laxenburgissa Rudolf Labanin ja Kurt Joossin johdolla. Hougberg piti 1920-luvulla tanssinäytöksiä Suomessa ja Keski-Euroopan maissa  Hellerau–Laxenburg-ryhmän mukana sekä yhdessä Suzanne Perrotet'n kanssa. Hänellä oli oma tanssikoulu Zürichissä Sveitsissä ja vuodesta 1932 alkaen hän piti tanssikoulua Helsingissä.
Kuvia

Kohtaus Annsi Berghin, Mary Hougbergin ja Marianne Pontanin tanssiesityksestä vuonna 1924.
Mick Harris

| Michael John Harris |
| --- | --- |

Henkilötiedot
Syntynyt: 1967
Muusikko
Aktiivisena:  1980-luku -
Tyylilajit:  grindcore, industrial metal, jazzcore, power noise, dark ambient
Soittimet:  rummut, syntetisaattori
Yhtyeet:  Napalm Death   Doom   Extreme Noise Terror   Scorn   Lull   Painkiller   Bill Laswell
Levy-yhtiöt:  Earache Records   Ohm Resistance   Ad Noiseam
  [ Muokkaa Wikidatassa ] [ ohje ]  
Mick Harris (syntynämini Michael John Harris) (s. 1967) on brittiläinen muusikko. Hänet tunnetaan mm. Napalm Deathin entisenä rumpalina vuosina 1985-1991. Hän on toiminut myös monissa muissa bändeissä.
Mary Hopkin

| Mary Hopkin |
| --- | --- |

Henkilötiedot
Syntynyt: 3. toukokuuta 1950 (ikä 74) Pontardawe, Wales
Ammatti:  laulaja
Muusikko
Taiteilijanimi:  Mary Visconti
Aktiivisena:  1968–
Tyylilajit:  pop
Soittimet:  akustinen kitara 
Levy-yhtiöt:  Apple, Manticore, Cambrian Recordings
Aiheesta muualla
www.maryhopkin.com
  [ Muokkaa Wikidatassa ] [ ohje ]  
Mary Hopkin (s. 3. toukokuuta 1950 Pontardawe, Wales, Yhdistynyt kuningaskunta) on walesilainen laulaja. Hänen äidinkielensä on kymri.
Hän nousi kuuluisuuteen 18-vuotiaana ensimmäisen singlensä, ”Those Were the Days” (1968), myötä. Laulusta tuli hitti muun muassa Isossa-Britanniassa ja Yhdysvalloissa. Hän levytti laulun myös saksaksi nimellä ”An jenem Tag”, mikä menestyi Saksan liittotasavallassa.
Hopkin valittiin sisäisesti edustamaan Isoa-Britanniaa Eurovision laulukilpailussa 1970. Hopkin esitti 7. maaliskuuta pidetyssä karsinnassa kuusi kappaletta, joista postikorttiäänestyksellä edustuskappaleeksi valittiin ”Knock Knock Who’s There”. Kansainvälisessä Eurovision laulukilpailussa Hopkin sijoittui toiseksi. Hän lopetti musiikin tekemisen vuonna 1971 mennessään naimisiin Tony Viscontin kanssa. He saivat kaksi lasta, Delaneyn joka syntyi 1972 (muutti myöhemmin nimensä Morganiksi) ja Jessican vuonna 1976. Liitto päättyi eroon vuonna 1981.
Hopkin on laulanut ja levyttänyt myöhemminkin, muun muassa joululauluja.
2010 Hopkinin tytär Jessica Lee Morgan julkaisi ensimmäisen CD:nsä nimeltään I Am Not, jolla myös Mary Hopkin oli joissakin kappaleissa mukana laulamassa.
Lokakuussa 2010 Hopkin julkaisi kokoelmalevyn You Look Familiar, joka sisälsi Hopkinin säveltämiä, sanoittamia ja esittämiä kappaleita hänen poikansa Morgan Viscontin uudelleen sovittamina versioina.
Aiheesta muualla

Kuvia tai muita tiedostoja aiheesta Mary Hopkin Wikimedia Commonsissa
Mary Hopkinin fanisivut (Arkistoitu – Internet Archive)
Mary Hopkin Friendly Society
Mary Hammond

Mary Hammond on englantilainen lauluopettaja ja laulaja. Hän perusti Royal Academy of Musicin musiikkiteatterin maisteriohjelman ja toimi sen johtajana perustamisvuodesta 1993 aina vuoteen 2012 saakka. Hän on julkaissut kirjan Thank you – that's all we need for today, käytännön oppaan musiikkiteatterin koe-esiintymisiin.
Hammond opiskeli laulua ja pianon soittoa Royal Academy of Musicissa. Hän on työskennellyt taustalaulajana monissa TV-tuotannoissa ja lauluopettajana lukuisissa West End -musikaaleissa.
Aiheesta muualla

Mary Hammondin viralliset kotisivut (englanniksi)
Matti Martikainen

Matti Jyrki Tapio Martikainen (27. elokuuta 1935 Kemijärvi – 15. syyskuuta 2023 Vihti) oli suomalainen geodeetti. Hän oli Teknillisen korkeakoulun geodesian professori vuodesta 1976 vuoteen 1990. Hänen tutkimusalaansa oli kunnallinen tietojärjestelmä.